

OBČINA ŽALEC

Ul. Savinjske čete 5

3310 ŽALEC

na podlagi 4. člena Pravilnika za sofinanciranje in vrednotenje programov področju socialno - humanitarnih dejavnosti v Občini Žalec (Ur. l. RS, št. 45/04, 16/05, 17/14, 160/2020)

objavlja

## JAVNI RAZPIS

**ZA SOFINANCIRANJE PROGRAMOV**

**NA PODROČJU SOCIALNO – HUMANITARNIH DEJAVNOSTI**

**V OBČINI ŽALEC ZA LETI 2021 in 2022**

|  |  |
| --- | --- |
| 1. | Predmet razpisa je sofinanciranje in vrednotenje programov s področja socialno - humanitarnih dejavnosti v Občini Žalec za leti 2021 in 2022. |
| 2. | Izvajalci programov morajo izpolnjevati naslednje pogoje:   * da imajo sedež v Občini Žalec oziroma delujejo na njenem območju, * društva, ki delujejo na področju socialno- humanitarnih dejavnosti imajo lahko svoj sedež tudi izven območja Občine Žalec, njihovi registrirani člani pa morajo biti tudi občani Občine Žalec (najmanj 10% vsega članstva), * da imajo urejeno evidenco o članstvu, plačani članarini in ostalo dokumentacijo, kot jo določa zakon, * da so registrirani in delujejo najmanj eno leto, * da imajo zagotovljene materialne, prostorske kadrovske in organizacijske možnosti za uresničitev načrtovanih aktivnosti, * da vsako leto občinski upravi redno dostavljajo poročila o realizaciji programov in plan aktivnosti za prihodnje leto, * vloge bodo ocenjene na podlagi pogojev in meril za izbiro sofinanciranja programov s področja socialno - humanitarnih dejavnosti v Občini Žalec (15. člen Pravilnika za vrednotenje programov na področju socialno - humanitarnih dejavnosti v Občini Žalec) |
| 3. | Okvirna višina razpisanih sredstev za sofinanciranje programov s področja socialno - humanitarnih dejavnosti v Občini Žalec za leto 2021 je 15.300,00 € in za leto 2022 je 15.300,00 EUR.  Sredstva pridobljena v letu 2021 morajo biti porabljena do 31. 12. 2021 in sredstva pridobljena v letu 2022 morajo biti porabljena do 31. 12. 2022. |
| 4. | Rok za oddajo prijav in način oddaje na javni razpis za leto 2021 in za leto 2022:  Vloge morajo biti Občini Žalec dostavljene priporočeno po pošti na naslov:  **Občina Žalec, Ulica Savinjske čete 5, 3310 Žalec**.  Vloge morajo biti Občini Žalec dostavljene **najkasneje do 18. februarja 2021**. Šteje se, da je vloga prispela pravočasno, če je bila zadnji dan roka za oddajo vlog oddana na pošto s priporočeno pošiljko (do 24.00 ure).  **Prepozne in nepopolne vloge bodo s sklepom zavržene.**  Na ovitku vloge mora biti napisano:  - naslov: **Občina Žalec, Urad za negospodarske javne službe, Ulica Savinjske čete 5, 3310 Žalec**,  - v levem spodnjem kotu jasno označeno: »**Ne odpiraj – Socialno humanitarna društva 2021 in 2022«** ter pripisana št. zadeve: 093-0002/2021,  - v levem zgornjem robu ovitka mora biti napisan naziv in naslov prijavitelja, da mu je v primeru nepravočasne vložene vloge, le-to mogoče vrniti neodprto. |
| 5. | Vse informacije v zvezi z Javnim razpisom lahko dobite na Uradu za negospodarske javne službe pri g. Bojanu Jerebu, tel. 03 713 64 38. |
| 6. | Kraj in čas, kjer lahko zainteresirani dvignejo razpisno dokumentacijo: razpisna dokumentacija je dosegljiva na spletni strani Občine Žalec: [www.zalec.si](http://www.zalec.si) |
| 7. | Izid razpisa: ponudniki bodo o izidu javnega razpisa obveščeni najpozneje v 30 dneh po zaključku razpisa. |

**Številka: 093-0002/2021**

**ŽUPAN**

**OBČINE ŽALEC**

**Janko Kos**